Thich Nhat Hanh zen maisuaren erantzunak
Natura maitatzea bada budismoaren oinarri bat, zergatik ez dago
maitasun erromantikoaren eta bera erakustearen alde?
(Itzultz.) Budismoaren oinarri bat bada
ama natura maitatzea,
zergatik ez du onartzen maitasun erromantikoa
pertsona bien artekoa
eta maitasun hori erakustea?
(Thay): Errepika dezake inork?
Galdera interesgarria dirudi.
(Barreak)
(Pine arreba): Galdera da: budismoak ama natura maitatzearen alde badago,
zergatik ez dago bi lagunen arteko maitasun erromantikoaren alde?
Maitasun hori erakustearen alde?
(Thay): Buda maitasunaren irakaslea da.
Benetako maitasunarena.
Ama Lurrarenganako maitasuna benetakoa behar du izan.
Benetako maitasuna bada, zorion itzela eragin dezake,
bai zuri eta bai Ama Lurrari ere.
Maitasun erromantikoa, egiazkoa bada,
zorion handia ere eragin dezake.
Baina benetakoa ez bada, sufriaraziko dizu
eta lagun hurkoari ere sufriaraziko dio.
Budaren irakaspenean
benetako maitasunak lau osagai behar ditu.
Lehena: maitri, maitasunezko ontasuna.
Hau da besteari zoriona eskaintzeko gaitasuna.
Ezin baduzu zorionik eskaini, ez da benetako maitasuna.
Maitasun erromantikoan,
ezin baduzu beste pertsonari lagundu zoriontsu izaten,
ez da benetako maitasuna.
Entrenatu behar zara zoriona eskaintzen ikasteko
berari eta zeure buruari.
Hori barik, biek sufrituko duzue.
Benetako maitasunaren bigarren osagaia da errukia.
Errukia da sufrimendua kentzen lagundu ahal digun energia bat,
zugan eta bestearengan sufrimendua eraldatzen laguntzen duena.
Zure sufrimendua, bestearena
ezin baduzu zaindu eta eraldatu,
ez da benetako maitasuna.
Horregatik, karuna, benetako maitasunaren bigarren osagaia,
zugan eta bestearengan landu beharko zenukete.
Erromantikoa izan ala ez izan, hori ez da garrantzitsua.
Garrantzitsua dena da
benetako maitasuna izatea ala ez izatea, bai?
Benetako maitasunaren hirugarren osagaia poza da.
Maitatzen duzun horri negarra eragiten badiozu beti,
eta zu ere negarrez bazaude beti, hori ez da benetako maitasuna.
Erromantikoa izan ala ez.
(Barreak)
Benetako maitasuna inklusiboa, zabala da.
Ez duzu bazterketarik egiten.
Bere sufrimendua zure sufrimendua da,
bere poza zure poza da ere,
ez dago jada banakako sufrimendu edo pozik.
Benetako maitasunean
zabaltasuna eta diskriminazio eza daude.
Ez dago banaketarik, ez dago hesirik
besteen eta zure artean.
Espiritu horrekin ez dago esaterik: "Hori zure arazoa da". Ez.
Zure arazoa nire arazoa da.
Nire sufrimendua zure sufrimendua da.
Hau da benetako maitasunaren laugarren osagaia.
Maitasun erromantikoak lau osagai horiek guztiak baditu,
zorion handia ekar dezake ere.
Budak ez zuen ezer esan benetako maitasunaren kontra.
Maitasun erromantikoan, arrakasta baduzu,
maitasunezko ontasuna eta errukia landuko dituzu.
Eta laster, zure maitasunak dena besarkatuko du.
Zure maitasuna ez da lagun hurkora bakarrik mugatuko.
Zure maitasunak hazten jarraituko duelako.
Zure maitasunak gu denak besarkatuko gaitu.
Eta zorionak ez du mugarik izango.
Hori da Budaren maitasuna.
Hori da benetako maitasunaren laugarren osagaiaren esanahia: zabaltasuna.
Benetako amodioa bada, hazten jarraituko du
eta gero eta gehiagora zuzenduko da, ez bakarrik gizakiei,
baita animaliei ere, landareei eta mineralei.
Hori maitasun handia da.
"Mahakaruna, mahamaitri".
Hori da Budaren maitasuna.
(Kanpaia)